《和洪玉甫秘监荔枝三》
宋代·苏籀

瘴乡骈琐质，善地最蒲闽。
冠绝林间品，难为坐上宾。
蟠桃寿天帝，萍实荐居宸。
无逸为龟策，何烦万马尘。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。